**LIST RODIČOM**

Už som sa stal(a) škôlkarom a dokážem sa s pomocou dospelého obliecť, obuť, umyť a učesať, vypýtam sa na WC, sám sa najem lyžicou. Nastal čas, kedy sa chcem naučiť ešte viac a dokážem to bez vás za pomoci mojich pani učiteliek, ktoré mi vás na určitý čas nahradia.

A teraz vás zoznámim s mojou materskou školou:

* MŠ sa otvára o 630 a zatvára o 1545 hod. Privádzajte ma sem včas, **najneskôr do 755 hod**. Keď to bude potrebné (náhodou zaspíme, pôjdem na vyšetrenie), nezabudnite to oznámiť do 755 hod. mojim pani učiteľkám, aby ma s kamarátmi čakali.
* V šatni mám svoju skrinku na uloženie osobných vecí a prezuviek. Nevyhovujúce sú pre mňa šľapky, lebo nie sú bezpečné.

* Čo do materskej školy potrebujem:
	+ prezuvky a pyžamo označené menom
	+ hygienické potreby (hneď v septembri balík hygienických vreckoviek 10x10 ks alebo balík vyťahovacích vreckoviek a náhradné podpísané veci
* Čo do materskej školy priniesť nemusím:
	+ hrebeň, uterák, posteľnú bielizeň
	+ žiadne potraviny, sladkosti ani nápoje v skrinke nepotrebujem (pani učiteľky a pani kuchárky sa o mňa postarajú)

* Ak som pre chorobu nenavštevoval MŠ, odovzdajte mojej pani učiteľke potvrdenie lekára o tom, že som už zdravý/á.

* Medzi kamarátov ma vždy privádzajte len zdravého a čistého, aby som neohrozil ich zdravie (vodový a biely soplík nikomu neublíži, ale so zeleným ma zaveďte k lekárovi). Pravidelne mi kontrolujte vlasy, obliekajte ma primerane ročnému obdobiu a počasiu (lepšie sa budem cítiť vo voľnejšom športovom oblečení, pretože veľa času trávim hrami a pobytom vonku).

* Pri vchode a v šatni je aj nástenka, ktorá slúži na dôležité oznamy. Venujte im, prosím, pozornosť, aby ste vedeli, kedy pôjdeme do divadla, kedy je materská škola zatvorená a pod.

* Niekedy sa môže stať, že sa budete chcieť s pani učiteľkami porozprávať o tom, ako sa mi v kolektíve darí, čo všetko zvládnem, aký som ku kamarátom a pod. Nikdy nezačínajte takýto rozhovor v prítomnosti iných ľudí, detí a najmä mňa.

* Spojovacia chodba pri jedálni slúži iba pre nás - deti v papučkách a pani učiteľky. V prípade potreby prechádzajte prosím hlavnými dverami naokolo.

Váš syn, dcéra

Tel. kontakt MŠ: 032/7798 294